методът, необходим за получаване на конкретния продукт, по начин, който дава възможност продуктът да бъде възпроизведен навсякъде.
 Ключовите елементи, доказващи традиционния характер на продукта, включват основните елементи, които са останали непроменени, с точни и добре установени препратки.
 Член 8
 Съвместни заявления
 Съвместното заявление, посочено в член 49, параграф 1 от Регламент (ЕС) No 1151/2012, се подава до Комисията от заинтересована държава членка или от група заявител в заинтересована трета държава, пряко или чрез органите на третата държава. В него се включва декларацията от всички заинтересовани държави членки, посочена в член 8, параграф 2, буква в) или в член 20, параграф 2, буква б) от Регламент (ЕС) No 1151/2012. Изискванията, предвидени в членове 8 и 20 от Регламент (ЕС) No 1151/2012, трябва да бъдат изпълнени във всички заинтересовани държави членки и трети държави.
 Член 9
 Процедурни правила по отношение на възраженията
 1. За целите на член 51, параграф 2 от Регламент (ЕС) No 1151/2012 се изготвя мотивирано възражение в съответствие с формуляра, съдържащ се в приложение III към настоящия регламент.
 2. Тримесечният период, посочен в член 51, параграф 3, първа алинея от Регламент (ЕС) No 1151/2012, започва да тече от датата, на която бъде доставена по електронен път поканата до заинтересованите страни да постигнат съгласие помежду си.
 3. Уведомлението, посочено в член 5 от Делегиран регламент (ЕС) No 664/2014 и съобщаването на информацията, която трябва да се изпрати на Комисията съгласно член 51, параграф 3, втора алинея от Регламент (ЕС) No 1151/2012, се извършват в срок от един месец от приключването на консултациите в съответствие с формуляра, съдържащ се в приложение IV към настоящия регламент.
 Член 10
 Процедурни изисквания по отношение на измененията в продуктовата спецификация
 1. Заявленията за одобрение на изменение, което не е несъществено, в продуктовата спецификация на защитени наименования за произход и защитени географски указания се изготвят в съответствие с формуляра, съдържащ се в приложение V. Тези заявления се попълват в съответствие с изискванията, предвидени в член 8 от Регламент (ЕС) No 1151/2012. Измененият единен документ се изготвя в съответствие с формуляра, съдържащ се в приложение I към настоящия регламент. Препратката към публикуваната спецификация на продукта в изменения единен документ препраща към актуализирания текст на предлаганата продуктова спецификация.
 Заявленията за одобрение на изменение, което не е несъществено, в продуктовата спецификация на храни с традиционно специфичен характер се изготвят в съответствие с формуляра, съдържащ се в приложение VI към настоящия регламент. Тези заявления се попълват в съответствие с изискванията, предвидени в член 20 от Регламент (ЕС) No 1151/2012. Изменената продуктова спецификация се изготвя в съответствие с формуляра, съдържащ се в приложение II към настоящия регламент.
 Информацията, която подлежи на публикуване в съответствие с член 50, параграф 2 от Регламент (ЕС) No 1151/2012, съдържа надлежно попълненото заявление, посочено в първа и втора алинея от настоящия параграф.
 2. Заявленията за одобрение на несъществено изменение, посочени в член 53, параграф 2, втора алинея от Регламент (ЕС) No 1151/2012, се изготвят в съответствие с формуляра, съдържащ се в приложение VII към настоящия регламент.
 Заявленията за одобрение на несъществено изменение по отношение на защитени